
Predstavljamo vam publikaciju Informacijski servisi, informacijski centri i informiranje 
mladih koja je pripremljena u suradnji Saveza za centar za nezavisnu kulturu i mlade, 
Mreže mladih Hrvatske i Multimedijalnog instituta. Publikacija daje pregled nekih od 
osnovnih aspekata informiranja mladih na način na koji se ovaj pojam shvaća u Europi. 


Uvodni dio dat će pregled razvoja informiranja mladih u posljednjih 40 godina s poseb- 
nim naglaskom na razvoj europske mreže informacijskih centara ERYICA. Potom ćemo 
razmotriti dvije posebno važne dvojbe vezane za ovo polje. Prvo, koja je uloga informi- 
ranja i informacijskih centara za mlade u kontekstu razvoja informacijske tehnologije, 
odnosno interneta? Drugo, na koji način možemo razmišljati o informiranju mladih ako 
imamo na umu da su mladi iznimno heterogena društvena skupina? Nadalje, pobliže 
ćemo sagledati ulogu informacijskih centara u informiranju mladih te pokušati sagledati 
ovu djelatnost iz perspektive neformalnog učenja kao i njenu ulogu u jačanju participacije 
mladih u javnim procesima. Konačno, ponudit ćemo problemski pogled na informiranje 
mladih, ne samo kao djelatnost ili uputstva za djelovanje već i kao javnu politiku na 
nacionalnoj i lokalnoj, te razini europskih institucija. 


U zaključnom dijelu publikacija sadrži osnovne informacije o razvoju i trenutnom stanju 
informiranja mladih u Hrvatskoj te daje definicije osnovnih pojmova vezanih za ovo polje. 
Za kraj donosimo i Europsku povelju o informiranju mladih usvojenu od strane ERYICA-e 
2004. koja uređuje osnovna načela ovog područja. 


...omogućiti mladima 
da sami donose 
autonomne odluke 

i ostvaraju svoje 
ciljeve na načine koji 
najbolje odgovaraju 
njihovim potrebama 
i mogućnostima kroz 
pristup cjelovitim, 
točnim i razumljivim 
informacijama. 


Kako je sve počelo? 


Područje informiranja mladih u Europi ubrzano se razvija u posljednjih 40 godina pod 
utjecajem društvenih i političkih promjena te debata na europskoj i nacionalnim razina- 
ma. 


To područje odlikuje velika raznolikost nacionalnih okruženja. Sustavi informiranja mladih 
razlikuju se u mnogim aspektima, primjerice: 
— različiti pravni okviri koji definiraju omladinski rad', 


— različite razine političke odgovornosti za informiranje mladih (lokalna, regional- 
na, državna), 


— različite strukture u koje je uključeno informiranje mladih, od organizacija 
civilnog društva do vladinih institucija, 


— različite veze s ostalim područjima omladinskog rada (kultura, obrazovanje, 
zapošljavanje...), 


— različiti načini na koje je informiranje mladih integrirano u širi kontekst politike 
za mlade te u postojeće strategije, 


— različite tradicije i duljina iskustva u informiranju mladih... 
S druge strane, zanimljiva je činjenica da su, unatoč svim razlikama, opći izazovi i 
razvojni pravci u području informiranja mladih prilično slični i počivaju na zajedničkoj 
misiji i principima. Tako mladi diljem Europe mogu (ili bi trebali moći) imati koristi od 
centara i servisa za informiranje mladih. 


Od samih početaka polazište za razvoj informiranja mladih bilo je omogućiti mladima da sami 
donose autonomne odluke i ostvaraju svoje ciljeve na načine koji najbolje odgovaraju njihovim 
potrebama i mogućnostima kroz pristup cjelovitim, točnim i razumljivim informacijama. 


1 U nedostatku adekvatnog termina na hrvatskom jeziku, koristimo omladinski rad kao prijevod za engleski termin youth work. 


Pravo na informaciju priznato je Univerzalnom deklaracijom o ljudskim pravima, Konven- 
cijom o pravima djeteta i Europskom konvencijom o zaštiti ljudskih prava i temeljnih slo- 
boda te Preporukom br. R (90) 7 Vijeća Europe. Ovi dokumenti i dalje predstavljaju važne 
referentne točke za područje informiranja mladih na europskoj i nacionalnim razinama. 


Prve inicijative u ovom području javljaju se u pojedinim europskim zemljama krajem 
1960-ih. U tom “pionirskom" razdoblju termini kao što su “informacijske tehnologije" i 
“informacijsko društvo" bile su miljama daleko, a novonastale strukture morale su same 
izlaziti na kraj s izazovima u istraživanju i obradi informacija i stvaranju servisa priklad- 
nih za mlade. Bilo je to vrijeme brojnih inovacija, ali i pokušaja i pogrešaka. 


U različitim zemljama razvijali su se različiti servisi ovisno o društvenom okruženju u 
kojem su djelovali. Strukture su se ponekad temeljile na postojećim servisima za mlade, 
ponekad su izrastale iz grass-root inicijativa ili su bile osnivane od strane lokalnih ili dr- 
žavnih vlasti. Organizacije su ubrzo počele raditi na vlastitim profesionalnim principima, 
treninzima zaposlenika/volontera, metodama i alatima za istraživanje, dokumentaciju i 
diseminaciju informacija te načinima komunikacije s ciljnim skupinama. 


S vremenom je u zemljama u kojima su postojali informacijski servisi za mlade nastajala 
sve veća potreba za razmjenom znanja i dobrih praksi te su se pojavile prve inicijative za 
izgradnju šireg okvira za suradnju. Tako je 12 organizacija iz 8 zemalja 1986. osnovalo 
ERYICA-u (European Youth Information and Counselling Agency), europsku mrežu "općih" 
info centara i servisa za mlade. ERYICA (www.eryica.org) se nakon toga prilično brzo 
razvijala što ide u prilog argumentu o velikoj potrebi za razmjenom i suradnjom. ERYICA 
je 2008. brojila 29 organizacija članica u 22 europske zemlje. 

zemlje. 


Opća deklaracija o ljudskim pravima 
Članak 19. 


Svatko ima pravo na slobodu mišljenja i izražavanja. To pravo obuhvaća slobodu 
zadržavanja mišljenja bez vanjskih pritisaka te slobodu traženja, primanja i 
širenja informacija i ideja putem bilo kojeg sredstva javnog priopćavanja i bez 
obzira na granice. 


Konvencija o pravima djeteta 
Članak 13. 


Dijete ima pravo na slobodu izražavanja; to pravo mora, neovisno o granicama, 
uključivati slobodu traženja, primanja i širenja obavijesti i ideja svake vrste, 
usmeno ili pismeno, tiskom ili umjetničkim oblikovanjem ili kojim drugim sred- 
stvom prema izboru djeteta. 


Europska konvencija 0 zaštiti ljudskih prava i 
temeljnih sloboda 
Članak 10. 


Svatko ima pravo na slobodu izražavanja. To pravo obuhvaća slobodu mišljenja 
i slobodu primanja i širenja informacija i ideja bez miješanja javne vlasti i bez 
obzira na granice. 


“Opće” informiranje mladih - što je to? 


“Opće" informiranje mladih polazi od potreba korisnika te — kao što navode brojni 
ERYICA-ini dokumenti — stavlja interese i pitanja mladih te njihove potrebe za informa- 
cijama na prvo mjesto. Budući da potrebe korisnika uključuju Širok spektar problema i 
pitanja, info centar ili servis je organiziran tako da direktno odgovara na velik broj tema 
ili pak da uputi korisnika/icu na servis koji je kompetentan u određenom području. 


“Opće" informiranje mladih, slijedeći temeljne radne principe iz Europske povelje o 
informiranju mladih, također ima misiju i ciljeve koji proizlaze iz prava mladih ljudi na 
informacije. Međutim, zbog dinamike ciljnih skupina, područje informiranja mladih stalno 
se mijenja i razvija nastojeći pratiti u korak očekivanja, potrebe i životne uvjete mladih 

- društvene skupine koja je možda najviše izložena novim trendovima i promjenama u 
društvu. 


...stavlja interese 
i pitanja mladih te 
njihove potrebe za 

...uravnotežene 
kombinacije 
različitih alata i 
metoda uključujući 
osobnu komunika- 
ciju, tiskane ma- 
terijale, vršnjačku 
pomoć i edukaciju 
te uporabu novih 
tehnologiia. 


Zašto uopće trebamo info centre kad imamo internet? 


Tijekom 1990-ih postao je vidljiv utjecaj novih tehnologija na rad za mlade pa i na područje 
informiranja i savjetovanja mladih. Percepcija novonastale situacije u zainteresiranim krugovima 
bila je dvojaka: informacijske tehnologije pružaju nevjerojatne mogućnosti, ali i predstavljaju 
svojevrsnu prijetnju "klasičnim" sustavima informiranja. U javnoj debati prevladavalo je mišljenje 
da je dovoljno samo staviti informacije na internet, a da druge usluge i servisi neće biti potrebni jer 
će mladi sami pronaći sve što ih zanima. 


lako su s dolaskom novih tehnologija promjene u području informiranja mladih bile goleme, s 
vremenom se pokazalo da su početna euforija i strah bili neopravdani. Ipak, nove tehnologije su 
pružile čitav niz novih metoda i alata koje je nužno integrirati u strategije informiranja. 


Internet otvara nove mogućnosti informiranja, ali uz jednostavnu činjenicu da moraš imati pristup 
opremi (počevši od računala) potrebne su ti i vještine kako bi pronašao ne samo "bilo što" već 
“pravu stvar" (odgovor koji tražiš). Kad jednom pronađeš ono što bi mogao biti odgovor na tvoje 
pitanje, morat ćeš odlučiti je li ta informacija pouzdana i točna — moraš imati strategiju odabira i 
procjene informacije. 


sa! 


Info centri za mlade usvojili su ulogu “orijentacijskog vodiča" u kontekstu online informacija, 
nudeći predselektirane informacije na svojim stranicama i portalima, održavajući baze podataka 
i slično. U ovom kontekstu nužno se otvara pitanje nepristranosti i objektivnosti predselektiranih 
informacija koje su mladima pružene za daljnji odabir. 


U svakom slučaju, nove tehnologije, a osobito internet, postali su ključni kanali u informiranju i 
komunikaciji za i među mladim ljudima. Njihovo korištenje osobito je važno u manjim ili ruralnim 
sredinama gdje ne postoje ili manjkaju "fizički" servisi za mlade, poput info centara. U trenutnoj 
debati o ulozi i utjecaju interneta prevladava mišljenje o potrebi uravnotežene kombinacije 
različitih alata i metoda uključujući osobnu komunikaciju, tiskane materijale, vršnjačku pomoć i 
edukaciju te uporabu novih tehnologija. 


Ciljna grupa — mladi. A tko su ti mladi? 


Često se o mladima govori kao o homogenoj i kompaktnoj kategoriji. Čuju se konstatacije 
poput: mladima je potrebno ovo ili ono..., mladi se suočavaju s ovim ili onim... Međutim, 
praksa i istraživanja pokazuju da postoje goleme razlike u toj ciljnoj skupini, a one 
ponekad vode do veoma različitih potreba i izazova. 


U našim individualističkim društvima više ne postoji standardni obrazac u koji se 
uklapaju svi, ili barem većina mladih. Kolektivne biografije i uniformne strukture koje 
oblikuju prijelaz iz djetinjstva u odraslu dob su izgubile smisao, a nestandard je postao 
novi standard. 


Za "opće" info centre i servise za mlade, ova činjenica ne bi trebala predstavljati 
problem jer se u osobnoj komunikaciji koristi individualni pristup prilagođen pojedinom 
korisniku. Međutim, kod tiskanih materijala, on/ine servisa i informativnih događa- 

nja, potrebno je uzimati u obzir široku lepezu različitih potreba mladih i činjenicu da 
mladi žele individualne odgovore na svoja individualna pitanja, a ne samo konzultirati 
unaprijed pripremljene sadržaje. Servisi za informiranje mladih nisu nužno u mogućnosti 
odgovoriti na sva pitanja na individualnoj razini, ali svakako moraju iznaći načine da 
osiguraju što više takvih usluga. 


Važno je naglasiti da info centri i ostali info servisi za mlade nemaju i ne smiju imati 
monopol nad informacijama za mlade. Mnoge druge organizacije i institucije nude, u 
svojim okvirima djelokruga, informacije za mlade: organizacije mladih i za mlade, klubovi 
mladih, škole... 


Kako bi informacije najučinkovitije došle do ciljne skupine potrebno je stvoriti uvjete 
za međusektorsku suradnju u području informiranja i savjetovanja mladih. Info centri i 
servisi mogu u tom procesu igrati važnu ulogu nudeći ostalim pružateljima informacija 
dodatnu platformu za plasiranje informacija, ali i edukaciju i transfer znanja. 

.. neophodne su 
vještine potrebne za 


upravljanje informa- 

Informiranje mladih u kontekstu neformalnog učenja 


Sve se više značaja pridaje neformalnim i informalnim procesima učenja i njihovoj važ- 
nosti (osobito) za mlade ljude. Donositelji odluka i poslovni sektor svjesni su vrijednosti 
znanja i vještina koji se stječu kroz volontiranje ili omladinski rad te su u tijeku brojne 
inicijative za valoriziranje ishoda takvog učenja. 


U današnjim društvima neophodne su vještine potrebne za upravljanje informacijama. 
Svakodnevno smo preplavljeni informacijama i sposobnost odabira onih relevantnih i 
pouzdanih postaje nužnost, a škole i druge ustanove formalnog obrazovanja mogu samo 
djelomično odgovoriti na tu potrebu. Bez adekvatnog odgovora nastavit će se proširivati 
jaz između onih koji su već naučili kako najbolje iskoristiti sve što nudi informacijsko 
društvo i onih koji za to nisu imali priliku. 


Sektor informiranja i savjetovanja mladih ima ulogu u procesima neformalnog i informal- 
nog učenja kroz uključivanje mladih u procese kreiranja informativnog sadržaja te kroz 
organizaciju edukativnih projekata za mlade. 


Doprinos politici za mlade — ne samo informirati 
nego i slušati 


Europske preporuke te primjeri dobrih praksi u brojnim europskim zemljama idu u prilog 
sve većem uključivanju mladih u procese donošenja odluka na lokalnoj, državnoj i europ- 
skoj razini. Iz tog razloga su organizacije mladih i vijeća mladih institucionalno uključeni 
u procese donošenja odluka, a takve prakse su se pokazale veoma korisne i plodonosne 
širom Europe. Ipak, ne smijemo zaboraviti da najveći postotak populacije mladih nije 
aktivan u organizacijama mladih ili političkim strankama i nemaju direktnog utjecaja na 
procese odlučivanja. Info centri i servisi za mlade nude svoje usluge svim mladima bez 
obveze dugoročnog uključenja pa su stoga privlačni osobito neorganiziranim mladima koji 
na taj način mogu dobiti informacije o novostima u području politike za mlade, ali isto 
tako dati i svoj doprinos kroz izražavanje vlastitih potreba i preporuka. 


Info centri i servisi za mlade ne održavaju samo dnevni kontakt s mladima i na taj način 
dobivaju saznanja 0 njihovim potrebama, već su u mogućnosti sakupljati statističke 
podatke koji se potom koriste u razvijanju i prilagodbi usluga i servisa. 


Ti podaci mogu biti od velike koristi i znanstvenicima koji istražuju sektor mladih i osta- 
lim dionicima u kreiranje politike za mlade. 


Sudjelovanje mladih ljudi u širim društvenim procesima jedan je od važnih elemenata 

u procesu razvoja demokratskih društava i izgradnji Europe aktivnih građana. Doprinos 
područja informiranja i savjetovanja mladih može u ovom procesu biti od velike važnosti 
kroz uključenje mladih u sve aspekte svog rada, informiranje mladih o mogućnostima za 
uključivanje i aktiviranje te zagovaranje. 


...SVE većem 
uključivanju mladih 
u procese donošenja 
odluka 

Informiranje i savjetovanje mladih: javna politika ili 
recept? 


Preduvjet za participaciju bilo koje skupine u društvu je informiranost o tome što se u 
društvu događa. Kada je još k tome riječ o početnicima - skupini koja se po prvi puta 
uključuje u društveni život i tek treba steći kompetencije aktivnih građana, tada je 
informiranju potrebno pristupiti s najvećom mogućom pažnjom. Ovaj zadatak se stoga ne 
može prepustiti slučajnostima tržišta ili nefromalnih veza. 


No što to zapravo znači informiranje i savjetovanje mladih? Riječ je o policy području 
utemeljenom na preporukama, načelima i dobrim praksama uspostavljenim na razini 
europskih institucija, nacionalnim i lokalnim razinama. Drugačije gledano, riječ je o 
etabliranoj europskoj policy zajednici sastavljenoj od aktera iz javnog sektora, na sve 
navedene tri razine, te nevladinh organizacija koje pružaju usluge informiranja mladih 
udruženih u krovne organizacije na nacionalnim i europskoj razini. Kao i kod mnogih 
drugih politika u Europi, ovdje se primijenjuje načelo supsidijarnosti. Odgovornost za in- 
formiranje mladih prije svega pripada zemljama članicama. Danas je informiranje mladih 
standardna javna politika većine europskih zemalja. 


Sadržaj djelatnosti, odnosno servisa koji je predmet ovog područja javnih politika izgleda 
otprilike ovako: stručnjaci za informiranje mladih kroz različite metode pružaju potporu 
mladim ljudima u pronalaženju informacija koje su im potrebne. Polja na kojima se pruža 
potpora uključuju od obrazovanja i učenja, treninga za zapošljavanje i karijeru, volonter- 
stva, stanovanja, društvene integracije, do aktivnog građanstva, mobilnosti, priznavanja 
i prihvaćanja različitosti, aktivnog provođenja slobodnog vremena te učinkovitog rješa- 
vanja problema. Usluge informiranja se pružaju na fizičkom mjestu na koje mlade osobe 
mogu doći (informacijski centar) ili kao drugi tip servisa (web portal i sl.). 


Kada pogledamo ovaj postav s distance, ne možemo ne primijetiti kako je on zamišljen 
na način koji može biti pomalo odbojan mladim ljudima. Informiranje i savjetovanje 
mladih je djelatnost u kojoj odrasli profesionalci mladima posreduju filtrirane, neutralne, 


prilagođene i objektivne informacije. Ovo je potrebno stoga što mladi, usprkos dostu- 
pnosti velikog broja informacija (ili možda upravo zbog nje?) nisu sposobni posve sami 
rasuditi, pa im je potrebna pomoć kako bi se osposobili za prosuđivanje. Njih se u raznim 
oblicima može i treba uključiti u proces pružanja usluga informiranja, ali uvijek pod 
mentorstvom i skrbi odraslih. Pitanje je koliko je takav postav smislen u situaciji u kojoj 
su mnogi srednjoškolci medijski pismeniji i osvješteniji od svojih roditelja i nastavnika? 


Konačno, što informiranje i savjetovanje mladih znači za organizacije civilnog društva? 
Na ovako postavljena načela i kriterije za oblikovanje informacijskih servisa za mlade 
korisnije je gledati kao na definiciju podpodručja javne politike za mlade, a manje kao 
na gotov recept za djelovanje. No kako iz većine objašnjenja područja informiranja i 
savjetovanja mladih nije jednostavno izvesti ovaj zaključak, ti nas opisi navode na to 
da prema njima ustrojavamo informacijske servise. Ovo u konačnici može rezultirati 
profesionalno, ali odozgo postavljenim projektima koji nikada stvarno ne mogu zaživjeti. 
Stoga opis informiranja i savjetovanja mladih prije svega treba uzeti kao policy okvir, 
odnosno vanjske granice u kojima se mogu osmisliti projekti ili koji projektima mogu dati 
im dodatno značenje. Sadržaj projekata informiranja mladih, njihovi ciljevi, aktivnosti i 
rezultati trebaju ipak doći odozdo. Možda u obliku info centra kojeg su pokrenuli i vode 
mladi... 

Nacionalnim progra- 
mom djelovanja za 
mlade u razdoblju 
od 2003. do 2008. 
bilo je predviđeno 
osnivanje četiri info 
centra u makroregi- 
onalnim središtima 
(miera 102). 


[info centar : za mlade ] 
BJELOVAR 


i INFO ZONA 


INFORMATIVNI CENTAR ZA MLADE 


A gdje smo mi? 


U Hrvatskoj su se tek u posljednjih pet godina počeli razvijati info centri kakve poznaje 
40-godišnja europska praksa. Nacionalnim programom djelovanja za mlade u razdoblju 
od 2003. do 2008. bilo je predviđeno osnivanje četiri info centra u makroregionalnim 
središtima (mjera 102.). Prema NPDM-u, ova mjera je trebala biti pilot projekt kojim će 
se izraditi model prilagodljiv potrebama i mogućnostima mladih i u ostalim većim gra- 
dovima. Info centri bi, prema unaprijed određenim funkcijama i sadržajima bili osnovani 
pri postojećim udrugama ili ustanovama za mlade, posredovali bi i kreirali informacije 
dostupne svima, uz početnu subvenciju države i stalnu materijalnu i financijsku potporu 
regionalnih i lokalnih samouprava. Mjera je također predviđala i umrežavanje info centa- 
ra na nacionalnoj razini. 


U Hrvatskoj je do sada otvoreno sedam info centara za mlade: u Rijeci, Osijeku, Splitu, 
Bjelovaru, Zagrebu, Vukovaru i Sisku. Osnovana je i Zajednica info centara za mlade 
Republike Hrvatske koja je u prosincu 2008. postala članicom ERYICA-e. 


Info centar za mlade Bjelovar Info centar za mlade Vukovar 
Trg Eugena Kvaternika 7, Bjelovar, 204. Vukovarske brigade 86, Vukovar, 
www.bjum.org www.icm-vukovar.info 


Info centar za mlade Osijek Info centar za mlade Zagreb 
Ribarska 1, Osijek, www.icm-osijek.info Kninski trg 4, Zagreb, www.icm-zg.info 


Info centar za mlade Rijeka 
Kružna 8, Rijeka, www.info-centar.eu 


Info centar za mlade Sisak 
Park Perivoj Viktorovac bb, Sisak 


Info centar za mlade Split (Info zona) 
Jerina 1, Split, split.com.hr/zona 


Info centar za mlade Osijek 


Info centar za mlade Osijek nalazi se u samom centru Osijeka. Radno vrijeme je 
svakim radnim danom od 11 do 16 sati. U to vrijeme mladi mogu posjetiti i koristiti 
mogućnosti koje Info centar nudi: 


~ međusobno se informirati putem oglasne ploče (“tražim cimera/icu", 
“dajem instrukcije", “vršim usluge prevođenja", “prodajem knjige", itd), 

— informirati se o radu pojedinih udruga kroz izložene promotivne materijale 
i njihove prezentacije, te se po želji uključiti u njihove aktivnosti ili samo 
sudjelovati u događanjima, 


— pročitati dnevni tisak 

~ “prosurfati” internetom, “skinuti” nešto ili isprintati, 

— koristiti se literaturom i kopirati ukoliko je nešto interesantno, 
— saznati nešto više o Europskoj uniji, 


— sudjelovati u radionicama i predavanjima na različite teme, kao što su: 
kako napisati životopis, zamolbe, kako se ponašati na intervjuu za posao, 
kako pretraživati internet, razviti komunikacijske i ostale životne vještine, 
saznati koja je veza između psihologije i plesa... i ono što mladi sami 
predlože, 


— sudjelovati u raznim parlaonicama i diskusijama, 

— pitati sve što ih zanima, tražiti savjet, riješiti neki osobni problem. 
Isto tako, moguće je nazvati telefonom ili poslati email s pitanjem, problemom, 
prijedlogom ili idejom. Odgovora se u što kraćem roku, a najduže u roku 3 dana 


(ovisno i o sadržaju emaila), što svakako uključuje i povjerljivost podataka i 
sadržaja upita. 

Info zona Split 


Nakon 2. Nacionalne konferencije za mlade održane početkom srpnja 2006. godine 
jativa) i Splitski portal udružile su se u partnerskom pilot projektu informativnog 
centra za mlade u Splitu. 


Info zona ima za cilj informiranje mladih, ali na način prilagođen potrebama 
okoline. 


U Splitu je idejno zamišljeno postojanje pulta za informacije (od prodaje karata za 
koncerte, preko informacija o stipendijama, školovanju, udrugama, sportskim ma- 
nifestacijama, kulturnim događanjima... ako ne konkretna informacija, onda bar 
usmjeravanje), internet kornerčića i velike prostorije za izložbe, prezentacije, radio- 
nice, sastanke, uz što više informacija dostupno na internetu, odnosno portalu. 


Prostor je službeno otvoren 4. listopada 2007. godine. 


Što je što? 


Informiranje i savjetovanje mladih je proces u kojem, uz pomoć savjetnika (posredni- 
ka), korisnik nalazi među mnogim informacijama one koje mu trebaju i odlučuje kako ih 
iskoristiti. To je aktivan oblik potpore mladim ljudima koji im pomaže da dosegnu veću 
autonomiju. 


Pružanje informacija je proces u kojem korisnik neovisno nalazi, u danom okviru, 
informacije koje su mu potrebne i odlučuje kako ih iskoristiti. Ovo se odvija u centrima za 
informiranje i savjetovanje i info točkama, u kojima je aktivnost informiranja i savjetova- 
nja strateška odrednica. 


Sudjelovanje mladih (u kontekstu informiranja i savjetovanja) je važan element ak- 
tivnosti informiranja i savjetovanja mladih. Znači uključenje mladih u procese donošenja 
odluka koje se tiču prikupljanja informacija te pružanja usluga informiranja i savjetova- 
nja. 


Centri za informiranje i savjetovanje mladih (info centri) su organizacije (ili progra- 
mi) koje u lokalnim zajednicama ili širim sredinama obavljaju aktivnosti informiranja i 
savjetovanja mladih te prikupljaju i cirkuliraju opće i specifične informacije. 
Glavne odlike info centara: 

— odgovaraju potrebama mladih, 

— dostupni svima bez plaćanja i bez potrebe prethodne najave, 

— pružaju informacije najšireg opsega tema prilagođene mladima, 

— informacije koje nude su točne, relevantne, neovisne i ažurirane, 

— mogućnost osobne komunikacije i kontakta s mladima, 

— poštivanje anonimnosti i privatnosti, 


— upućivanje korisnika/ca drugim stručnim službama ukoliko je to potrebno. 

...obrazovanje, 
profesionalno 
savjetovanje, 
zdravlje, socijalna 
sigurnost, prava 
potrošača, seksu- 
alnost, pomoć u 
stresnim situaci- 
jama, mobilnost, 
slobodno vrijeme, 
pravni savjeti, 
stanovanje, aktiv- 
no sudjelovanje u 
društvu, ekologija, 
međunarodni 
projekti... 


Info točke za mlade su mjesta u okviru nekih organizacija gdje postoji pristup informa- 
cijama od interesa mladima. Oni su uglavnom popratne aktivnosti organizacija mladih i 
za mlade. 


Individualno savjetovanje je usluga namijenjena mladima u nevolji i uglavnom se 
provodi izvan okvira informiranja i savjetovanja. 


Teme informiranja i savjetovanja su vezane direktno za život i rad mladih ljudi i svih 
onih koji su u vezi s njima. Teme informiranja i savjetovanja nisu nikad konačne i moraju 
se stalno dopunjavati po pitanju kvalitete i kvantitete. Osnovne teme informiranja i 
savjetovanja su obrazovanje, profesionalno savjetovanje, zdravlje, socijalna sigurnost, 
prava potrošača, seksualnost, pomoć u stresnim situacijama, mobilnost, slobodno vrije- 
me, pravni savjeti, stanovanje, aktivno sudjelovanje u društvu, ekologija, međunarodni 
projekti... 


ERYICA (www.eryica.org) je europska mreža "općih" info centara i servisa za mlade. 
Mreža ima 29 organizacija članica u 22 europske zemlje sa preko 8000 info centara 
za mlade u kojima radi oko 13000 djelatnika prema principima Europske povelje o 
informiranju mladih. 


Neki važni dokumenti 


Preporuka br. R (90) 7 Vijeća Europe o informiranju u savjetovanju mladih u Europi 
(1990.) 

Preporuka je dala snažnu poruku zemljama članicama Vijeća Europe o važnosti razvoja sektora 
informiranja i savjetovanja mladih. 


Europska povelja o informiranju mladih (1993.) 

Povelja koja je usvojena na 4. Općoj skupštini ERYICA-e uspostavila je temeljne principe rada 
info centara i servisa za mlade te služi kao početna točka za uspostavu novih struktura i radnih 
principa na nacionalnoj, regionalnoj i lokalnoj razini. 


Bijela knjiga "Novi poticaj mladima Europe" (2001.) 
U Bijeloj knjizi Europska unija uključila je informiranje i savjetovanje mladih među ključne 
prioritete i dala novi poticaj za europsku debatu o ovom području. 


Europska povelja o sudjelovanju mladih u regionalnom i lokalnom životu (2003.) 
Vijeće Europe u ovoj je povelji istaknula potrebu podupiranja info centara i servisa za mlade od 
strane regionalnih i loklanih samouprava. 

Europska povelja o informiranju mladih 


usvojena u Bratislavi (Slovačka) 19. studenog 2004. na 15. Općoj skupštini Europske 
agencije za informiranje i savjetovanje mladih (ERYICA). 


Predgovor 


U složenim društvima i u integriranoj Europi koja nudi brojne izazove i mogućnosti, 
pristup informacijama i sposobnost njihova analiziranja i korištenja postaje sve važ- 
nija za mlade Europljane. Informiranje mladih može doprinijeti ostvarivanju njihovih 
težnji te promicanju njihovog aktivnog sudjelovanju u društvu. Informacije trebaju 
biti pružene na način koji proširuje izbore dostupne mladim ljudima, promiče njihovu 
autonomiju te ih osnažuje. 


Poštivanje demokracije, ljudskih prava i temeljnih sloboda podrazumijeva 
pravo mlade osobe na potpune, objektivne, razumljive i pouzdane informacije o 
svim njihovim pitanjima i potrebama. Pravo na informaciju priznato je Općom 
deklaracijom o ljudskim pravima, Konvencijom o pravima djeteta i Europskom 
konvencijom o zaštiti ljudskih prava i temeljnih sloboda te Preporukom br. R 
(90) 7 Vijeća Europe o informiranju i savjetovanju mladih ljudi u Europi. To 
pravo je osnova za aktivnosti Europske unije u području informiranja mladih. 


Uvod 


Opće informiranje mladih odnosi se na sve teme koje su od interesa za mlade te 
uključuje aktivnosti informiranja, savjetovanja, podrške, druženja, obuke, umrežava- 
nja i upućivanja na specijalizirane službe. 

Ove aktivnosti mogu provoditi informativni centri za mlade, ili informativni servisi za 
mlade u drugim strukturama, ili elektronski i drugi mediji. Načela ove Povelje namije- 
njena su primjeni u svim strukturama i oblicima općeg informiranja mladih. Ona čine 
osnovu za minimalne standarde i kriterije kvalitete koje je potrebno uspostaviti u sva- 
koj zemlji kao dio sveobuhvatnog, jedinstvenog i koordiniranog pristupa informiranju 
mladih, kao dijela politike za mlade. 


Načela 


Sljedeća načela daju smjernice u području informiranja mladih i jamče mladima pravo na 
informaciju: 


L 


10. 


11. 


Informativni centri i servisi za mlade dostupni su svim mladim ljudima bez 
iznimke. 


. Informativni centri i servisi za mlade jamče jednakost pristupa informacijama 


svim mladima bez obzira na njihov položaj, porijeklo, spolnu ili rodnu opredije- 
ljenost, religiju ili socijalni status. Posebna pozornost posvećuje se marginalizi- 
ranim skupinama i mladima s posebnim potrebama. 


. Informativni centri i servisi za mlade trebaju biti lako dostupni mladima bez po- 


trebe prethodne najave. Trebaju biti privlačni mladima i prijateljske atmosfere. 
Radno vrijeme treba biti prilagođeno potrebama mladih. 


Dostupne informacije trebaju se temeljiti na zahtjevima mladih i potrebama koje 
oni izražavaju. Trebaju pokrivati sve teme koje mogu biti od interesa za mlade te 
se razvijati i dopunjavati kako bi pokrile nove teme. 


Svaki korisnik poštuje se kao pojedinac, a odgovor na sva pitanja se personali- 
zira. Ovo se čini na način koji osnažuje korisnike, promiče njihovu autonomije i 
razvija njihovu mogućnost analiziranja i korištenja informacija. 


Usluge informiranja mladih su besplatne. 


Informacije se daju na način koji poštuje privatnost korisnika i njihovo pravo ne 
otkrivanja vlastitog identiteta. 


Informacije pruža osoblje s odgovarajućom izobrazbom za tu svrhu. 
Ponuđene informacije su potpune, ažurirane, točne, praktične i nepristrane. 


Potrebno je osigurati objektivnost pruženih informacija kroz raznolikost i provje- 
ru korištenih izvora. 


Pružene informacije su nepristrane i bez ikakvih religijskih, političkih, ideoloških 
ili komercijalnih interesa. 

12. Informativni centri i servisi za mlade imaju za cilj dosegnuti najveći mogući 
broj mladih ljudi na načine koji su učinkoviti i primjereni različitim skupinama i 
potrebama te trebaju biti kreativni i inovativni u svom izboru strategija, metoda 
i sredstava. 


13. Mladi trebaju imati mogućnost sudjelovanja, na prikladan način, u raznim 
fazama informiranja mladih, na lokalnim, regionalnim, državnim i međuna- 
rodnim razinama. Ovo može, između ostalog značiti: identificiranje potreba za 
informacijama, pripremanje i dostavljanje informacija, upravljanje i evaluaciju 
informacijskih usluga i projekata te vršnjačke aktivnosti. 


14. Informativni centri i servisi za mlade trebaju surađivati s drugim službama i 
strukturama za mlade, osobito u lokalnom i regionalnom kontekstu, te se pove- 
zivati s drugim tijelima koja rade s mladima. 


15. Informativni centri i servisi za mlade pomažu mladim ljudima da pristupe infor- 
macijama koje pružaju suvremene informacijske i komunikacijske tehnologije te 
da razviju svoje sposobnosti za njihovo korištenje. 


16. Bilo koji izvor materijalnih sredstava za informiranje mladih ne smije ni na koji 
način djelovati da spriječi informativne centre i servise za mlade u primjeni 
načela ove Povelje. 


Mreža mladih Hrvatske 
Trg žrtava fašizma 13, Zagreb 
Tel/Fax: + 385 1 4573 937 
e-mail: infocommh.hr 

web: www.mmh.hr 


Multimedijalni institut 
Preradovićeva 18, Zagreb 

tel: +385 1 4856 400 

fax: +385 1 4855 729 

email: mi2@mi2.hr 

web: www.mi2.hr 

